คริส หอวัง

ศิริน หอวัง (นามเดิม คริส หอวัง; เกิด 5 กรกฎาคม พ.ศ. 2523) เป็นนักแสดง นักร้อง ครูสอนเต้น นักจัดรายการวิทยุ พิธีกร นางแบบ และนักธุรกิจชาวไทย เคยเป็นอดีตนักแสดงสังกัดสถานีวิทยุโทรทัศน์ไทยทีวีสีช่อง 3

 ประวัติ 
คริส หอวัง เกิดวันที่ 5 กรกฎาคม พ.ศ. 2523 เป็นบุตรสาวของเศวตศิลป์ หอวัง ครอบครัวเคยทำธุรกิจโรงงานผลิตเสื้อผ้า เธอมีชื่อจริงแต่เดิมว่า คริส หอวัง แต่เมื่อเข้าเรียนโรงเรียนไทยได้เปลี่ยนชื่อจริงเป็น "ศิริน" และใช้ชื่อนี้ในหนังสือเดินทาง โดยให้เหตุผลว่าชื่อเดิมเป็นภาษาต่างประเทศพยางค์เดียว มีน้องสาวคือพลอย หอวัง ซึ่งเป็นสมาชิกวงเอช เธอกล่าวว่าครอบครัวของเธอไม่มีความเกี่ยวข้องกับโรงเรียนหอวังแต่อย่างใด คริสสำเร็จการศึกษาจากโรงเรียนนานาชาติร่วมฤดี, โรงเรียนศิลปะวอลนัตฮิลแมสซาชูเซตส์ (Walnut Hill School for the Arts, Massachusetts) สหรัฐ และสถาบันศิลปะแคลิฟอร์เนีย (California Institute of Art) สหรัฐอเมริกา

ชีวิตส่วนตัว เคยคบหาดูใจกับนที เอกวิจิตร หรืออุ๋ย บุดดาเบลส และวัชร วัชรพล ผู้บริหารใหญ่หนังสือพิมพ์ไทยรัฐ มีเพื่อนสนิทคือ เจนี่ อัลภาชน์, พอลล่า เทเลอร์, อลิชา หิรัญพฤกษ์, วิริฒิพา ภักดีประสงค์, เจนสุดา ปานโต สิริสันต์ และนานา ไรบีนา

 การทำงาน 
คริสเข้าสู่วงการบันเทิงตั้งแต่อายุ 25 ปี โดยการเริ่มจากการถ่ายโฆษณา จากนั้นไปศึกษาต่อทางด้านการเต้น โดยเริ่มเรียนเต้นบัลเลต์มาตั้งแต่อายุเพียง 5 ขวบ จากนั้นหันมาเรียนอย่างจริงจังแบบมืออาชีพ จากนั้นมาเป็นดีเจประจำคลื่น 104.5 แฟตเรดิโอ ควบคู่กับการสอนเต้นรำที่อินเตอร์เนชันแนลสคูลบางกอก (ISB) และยังเป็นพิธีกรทางชิคแชแนลช่วงแฟชันแอนด์มิวสิค มีผลงานถ่ายแบบนิตยสาร แสดงในมิวสิกวิดีโอ เป็นพรีเซนเตอร์สินค้า เป็นนักร้อง จนใน พ.ศ. 2551 ได้แสดงภาพยนตร์เรื่องแรกคือ อีติ๋มตายแน่

ใน พ.ศ. 2552 รับบทเป็นเหมยลี่ นางเอกในภาพยนตร์เรื่อง รถไฟฟ้ามาหานะเธอ คู่กับธีรเดช วงศ์พัวพันธ์ จากบทบาทการแสดงเรื่องนี้ทำให้ได้รับรางวัลนักแสดงนำหญิงยอดเยี่ยมจากคมชัดลึก อวอร์ด ครั้งที่ 7, ขวัญใจสื่อมวลชน, สตาร์พิกส์อวอร์ด, เฉลิมไทยอวอร์ด, รางวัลชมรมวิจารณ์บันเทิง, แฮมเบอร์เกอร์อวอร์ด, Seventeen Teen Choice Awards, สตาร์เอนเตอร์เทนเมนต์อวอร์ดส 2009 ครั้งที่ 8 และรางวัลภาพยนตร์แห่งชาติ สุพรรณหงส์ ครั้งที่ 19 สาเหตุที่คริสได้รับรางวัลหลายรายการในปีเดียวกัน เนื่องจากคณะกรรมการตัดสินต่างให้ความเห็นว่าคริสมีความได้เปรียบสูงในด้านบุคลิกและการสร้างตัวละครให้เป็นที่รักและน่าเชื่อถือ แม้เป็นบทจัดจ้านที่ต้องแสดงอารมณ์หลากหลายสลับกันไปมา เป็นจุดดึงดูดให้ภาพยนตร์เรื่องนี้ประสบความสำเร็จอย่างมหาศาลทั้งรายได้และเสียงตอบรับผลรางวัล STARPICS THAI FILMS AWARDS 7

นอกจากนั้น เธอยังเป็นผู้บริหาร และ Executive Producer ของค่ายเพลง 2 FLOW Entertainment (ทูโฟลว์) ในเครือ เวิร์คพอยท์ เอ็นเทอร์เทนเมนท์THE BEST CEO 2023 (NEW GENERATION) “คริส หอวัง” ผู้บริหาร สานฝันศิลปิน ให้เกิดขึ้นจริง กับ 2 FLOW Entertainment

 จุดยืนทางการเมือง 
คริสสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 คนบันเทิงแห่เคลื่อนไหว ต่อเหตุการณ์สลายการชุมนุมโดยใช้ความรุนแรง

 ผลงาน 
 ภาพยนตร์ 
 ปี เรื่อง รับบท 2551  อีติ๋มตายแน่  มะขิ่น 2552  รถไฟฟ้ามาหานะเธอ  เหมยลี่ 2553   มือปืนดาวพระเสาร์  คริส สไตย์เออร์ 2554  ฝนตกขึ้นฟ้า  อริณ 2555  รัก 7 ปี ดี 7 หน  แหม่ม (ตอน 21/28) 2556  โอ้!มายโกสต์ คุณผีช่วย  บี 2557 The Life Of Gravity แรงดึงดูด มุก ทศพิธธรรมราชา ตอน ความอดทน  ครูพิม

 ละครโทรทัศน์ 

 ปี พ.ศ.   เรื่อง  บทบาท  ออกอากาศ 2556  GTH SIDE STORIES ตอน รถไฟฟ้ามาหานะเธอ  เหมยลี่ จีทีเอชออนแอร์ 2558  เพื่อนรัก เพื่อนริษยา  อุไรวรรณ เกิดงามพริ้ง / ไลลา ช่อง 3 เอชดี 2560  กามเทพออกศึก หอมหมื่นลี้ ชัยชื่น (หอม)  เมียหลวง อรอินทร์​ (อร) 2562  ด้ายแดง ซูซี่ / ซูซี่ จาง / จางซูซิ่ว 2563  ไปให้ถึงดวงดาว  เหมสุดา ช่องวัน 31 เนื้อใน เข็มเพชร จีเอ็มเอ็ม 25 2565   Mama Go Go แม่มาคุม หนุ่มบาร์ร้อน  แอนนี่ ซุปตาร์2550  เจน ช่อง 3 เอชดีรากแก้ว รังรอง 2566 ชีวิตภาคสอง  รตาช่องวัน 31 2567เด็กฝึกหน้าใหม่ เติมหัวใจนายหญิง ริน WETV 2568บ้านตัวอย่างครอบครัวตัวหลอก นก TrueVision Nowตี๋ใหญ่ฤกษ์ดาวโจร เจ๊ศรี Netflix 2569อีกาสมาคม ลินดา -

 มิวสิกวิดีโอ 
 เพลง Just A little bit - Limousine 2
 เพลง แพรวาสัญญาฮัก - ต่าย อรทัย
 เพลง สาละวัน - โจอี้ บอย
 เพลง โลกใบใหญ่ - นาเดีย สุทธิกุลพานิช
 เพลง เรื่องที่ผ่านมาแล้ว - Mr.Z Feat. Pop pairach
 เพลง เงียบทำไม - ฟาเรนไฮต์
 เพลง ย้อน - Strylene Jungle
 เพลง ฟ้าฝนกับคนที่เข้าใจ - เต็น ธีรภัค มณีโชติ
 เพลง ช็อกโกแลต - แฮงแมน
 เพลง หากเธอต้องไป - น็อกเดอะน็อก
 เพลง หนึ่งนาทีที่แล้ว - สมิทธิ์ อารยะสกุล
 เพลง First Kiss - พีท เดอะสตาร์ Feat. Vietrio
 เพลง พริ้ว - วงพริ้ว
 เพลง อยากรักต้องไม่กลัวคำว่าเสียใจ - ดา เอ็นโดรฟิน OST.รัก 7 ปี ดี 7 หน
 เพลง ทำไม ได้แต่บอกทำไม - ปรีติ บารมีอนันต์
 เพลง เธอเป็นเธอ F.I.B.E.R. - ลิปตา
 เพลง แค่อยากจะขอ.....xoxo - GENE KASIDIT
 เพลง คนไม่รู้ไม่เจ็บ..คนที่เจ็บคือคนที่รู้ - ดัง พันกร
 เพลง ไม่มีเธอ ไม่ตาย - แก้ม วิชญาณี เปียกลิ่น

 เพลง 
 เพลง ทำไมต้องรักเธอ feat. อุ๋ย บุดดาเบลส (เอิ้น พญ.พิยะดา หาชัยภูมิ แต่งเพลงและร้องประสานเสียง)
 เพลง คือคำว่ารัก เพลงประกอบภาพยนตร์ รถไฟฟ้า มาหานะเธอ
 เพลง สุดทางแล้ว Thaitanium Feat คริส หอวัง
 เพลง แม่สอนไว้ OST.รถไฟฟ้า มาหานะเธอ
 เพลง หัวใจครึ่งดวง ร้องร่วมกับ พิจักขณา วงศารัตนศิลป์, ณิชารีย์ โชคประจักษ์ชัด, จรินทร์พร จุนเกียรติ, อารยา เอ ฮาร์เก็ต, ฑิฆัมพร ฤทธิ์ธาอภินันท์, ณัฏฐณิชา ดังวัธนาวณิชย์, กัญญ์ณรัณ วงศ์ขจรไกล (เพลงประกอบละคร The Cupids บริษัทรักอุตลุด)

เมนเทอร์
The Face Thailand ซีซัน 2, ซีซัน 3 และ ซีซั่น 4 All-Stars ออกอากาศทาง ช่อง 3 ทุกวันเสาร์ 18.20 น. ร่วมกับ เมทินี กิ่งโพยม, น้ำทิพย์ จงรัชตวิบูลย์, เฌอมาลย์ บุญยศักดิ์, ศรีริต้า เจนเซ่น และ ซอนย่า คูลลิ่ง

 ผลงานพิธีกร 
 ซิสเตอร์เดย์ ออกอากาศทาง ททบ.5 ทุกวันเสาร์ 14.50 น.“คริส-โอปอล์-เต้ย” คว้าตัว “ซันนี่” เปิดซิงรายการ “ซิสเตอร์เดย์” 
 Dream Come True Thailand เริ่มออกอากาศ 24 ก.พ. 2561 เวลา 16.00 - 17.00 น. ทางช่อง 3 SD (ช่อง 28)

 ผลงานเขียน 
 แรกรัก เริ่มเดท เขียนร่วมกับ พลอย หอวัง

 ผลงานซีรีส์ 
 สายลับเดอะซีรีส์ กับ 24 คดีสุดห้ามใจ คดี 07 : รถหนูหาย..ใครแอบจิ๊ก รับบท เค้ก (รับเชิญ) (ช่อง 9 โมเดิร์นไนน์ทีวี)
 หมวดโอภาส เดอะซีรีส์ ปี 2 คดีที่ 23-25 รับบท วิกานดา (รับเชิญ) (ช่อง 9 โมเดิร์นไนน์ทีวี)
 เนื้อคู่ The Final Answer รับบท พลอย (รับเชิญ) (จีทีเอชออนแอร์)
 Club Friday The Series 4 หรือรักแท้จะแพ้ความต้องการ 1 รับบท ฟ้า (ช่องวัน)
 Club Friday The Series 6 ความรักไม่ผิด ผิดที่..ดวงชะตา รับบท ก้อย (จีเอ็มเอ็ม 25)
 Club Friday The Series 11 รักที่ไม่ได้ออกอากาศ หลง...รัก รับบท ก้อย (จีเอ็มเอ็ม 25)
 club friday the series 11 ตอน หลงรักหนุ่มบาร์โฮส (จีเอ็มเอ็ม 25)

 ผลงานละครเวที 
 [2553] เคนลี่ กะก๊วนขี้เล่น ร่วมกับ ธีรเดช วงศ์พัวพันธ์, วิลลี่ แมคอินทอช, พิตต้า ณ พัทลุง, นาคร ศิลาชัย, เกียรติศักดิ์ อุดมนาค

 กรรมการตัดสิน 

 [2561] รายการ ไทยแลนด์ก็อตทาเลนต์ 
 [2563 - 2564] รายการ Lodi X Next Idol 
 [2565] รายการ The Two

 ผลงานพากษ์เสียง 

 ครูเอลลา หรือ เอสเทลลา เดอวิล - ตัวละครเอกในภาพยนตร์เรื่อง Cruella (2021) โดย Walt Disney Pictures

 รางวัลที่ได้รับ 
 ปี พ.ศ. รางวัล สาขา ผล ภาพยนตร์ 2551  คมชัดลึกอวอร์ด  นักแสดงสมทบหญิงยอดเยี่ยม  เสนอชื่อเข้าชิง  อีติ๋มตายแน่ รางวัลสุพรรณหงส์  นักแสดงสมทบหญิงยอดเยี่ยม  เสนอชื่อเข้าชิง รางวัลชมรมวิจารณ์บันเทิง  นักแสดงสมทบหญิงยอดเยี่ยม  เสนอชื่อเข้าชิง  2552  รางวัลขวัญใจสื่อมวลชน  ดารานำหญิงยอดนิยม  ได้รับรางวัล  รถไฟฟ้ามาหานะเธอ คมชัดลึกอวอร์ด  นักแสดงนำหญิงยอดเยี่ยม  ได้รับรางวัล สตาร์พิกส์อวอร์ด  นักแสดงนำหญิงยอดเยี่ยม  ได้รับรางวัล เฉลิมไทยอวอร์ด  นักแสดงหญิงในบทนำจากภาพยนตร์ไทยแห่งปี  ได้รับรางวัล รางวัลชมรมวิจารณ์บันเทิง  นักแสดงนำหญิงยอดเยี่ยม  ได้รับรางวัล แฮมเบอร์เกอร์อวอร์ด  นักแสดงนำหญิงยอดเยี่ยม  ได้รับรางวัล  Seventeen Teen Choice Awards  Seventeen Choice Actress  ได้รับรางวัล สตาร์เอนเตอร์เทนเมนต์อวอร์ดส 2009 ครั้งที่ 8  นักแสดงนำหญิงยอดเยี่ยม  ได้รับรางวัล รางวัลสุพรรณหงส์  นักแสดงนำหญิงยอดเยี่ยม  ได้รับรางวัล ท็อปอวอร์ด  ดารานำหญิง สาขาภาพยนตร์  เสนอชื่อเข้าชิง รางวัลไนน์เอ็นเตอร์เทน อวอร์ดส์ ครั้งที่ 3  นักแสดงหญิงแห่งปี  เสนอชื่อเข้าชิง 2553  สยามดาราสตาร์อวอร์ด 2010  ดารานำหญิงยอดเยี่ยม สาขาภาพยนตร์  ได้รับรางวัล 2555  รางวัลเอเชียนฟิล์ม  นักแสดงสมทบหญิงยอดเยี่ยม  เสนอชื่อเข้าชิง   ฝนตกขึ้นฟ้า 2561  Howe Awards 2017  Best Diva Award  ได้รับรางวัล ''

 อ้างอิง 

 แหล่งข้อมูลอื่น 



หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:นักเต้นไทย
หมวดหมู่:ครูชาวไทย
หมวดหมู่:นักจัดรายการวิทยุ
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงภาพยนตร์หญิงชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:เมนเทอร์เดอะเฟซไทยแลนด์
หมวดหมู่:ยูทูบเบอร์ชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564